CELEX: 32012D0516
Language: el
Date: 2012-09-24 00:00:00
Title: Εκτελεστική απόφαση 2012/516/ΚΕΠΠΑ του Συμβουλίου, της 24ης Σεπτεμβρίου 2012 , για την εφαρμογή της απόφασης 2012/285/ΚΕΠΠΑ για την επιβολή περιοριστικών μέτρων κατά ορισμένων προσώπων, οντοτήτων και φορέων που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου

25.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 257/20
            
         ΕΚΤΕΛΕΣΤΙΚΉ ΑΠΌΦΑΣΗ 2012/516/ΚΕΠΠΑ ΤΟΥ ΣΥΜΒΟΥΛΊΟΥ
   της 24ης Σεπτεμβρίου 2012
   για την εφαρμογή της απόφασης 2012/285/ΚΕΠΠΑ για την επιβολή περιοριστικών μέτρων κατά ορισμένων προσώπων, οντοτήτων και φορέων που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση,
   Έχοντας υπόψη την απόφαση 2012/285/ΚΕΠΠΑ του Συμβουλίου (1), και ιδίως το άρθρο 3,
   Εκτιμώντας τα ακόλουθα:
   
               (1)
            
            
               Στις 31 Μαΐου 2012 το Συμβούλιο εξέδωσε την απόφαση 2012/285/ΚΕΠΠΑ.
            
         
               (2)
            
            
               Μετά την απόφαση της Επιτροπής του Συμβουλίου Ασφαλείας των Ηνωμένων Εθνών (ΣΑΗΕ) η οποία ελήφθη δυνάμει της απόφασης 2048 (2012), έξι πρόσωπα πρέπει να διαγραφούν από τον κατάλογο του παραρτήματος ΙΙ της απόφασης 2012/285/ΚΕΠΠΑ και να προστεθούν στον κατάλογο του παραρτήματος Ι της εν λόγω απόφασης. Πρέπει επίσης να τροποποιηθούν οι καταχωρίσεις για τα άτομα αυτά.
            
         
               (3)
            
            
               Οι κατάλογοι που περιλαμβάνονται στα παραρτήματα Ι και ΙΙ της απόφασης 2012/285/ΚΕΠΠΑ πρέπει συνεπώς να τροποποιηθούν αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα πρόσωπα που απαριθμούνται στο παράρτημα της παρούσας απόφασης διαγράφονται από τον κατάλογο του παραρτήματος ΙΙ της απόφασης 2012/285/ΚΕΠΠΑ και προστίθενται στον κατάλογο του παραρτήματος Ι της απόφασης 2012/285/ΚΕΠΠΑ ενώ οι σχετικές καταχωρίσεις τροποποιούνται κατά τα διαλαμβανόμενα στο παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 24 Σεπτεμβρίου 2012.
      
         
            Για το Συμβούλιο
         
         
            Ο Πρόεδρος
         
         Α. Δ. ΜΑΥΡΟΓΙΆΝΝΗΣ
      
   
   
      (1)  ΕΕ L 142 της 1.6.2012, σ. 36.
   
      ΠΑΡΑΡΤΗΜΑ
      
         ΠΡΟΣΩΠΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1
      
      
                   
               
               
                  Ονοματεπώνυμο
               
               
                  Στοιχεία ταυτοποίησης (ημερομηνία και τόπος γέννησης, αριθμός διαβατηρίου ή δελτίου ταυτότητας κ.λπ.)
               
               
                  Λόγοι
               
            
                  1.
               
               
                  Πλοίαρχος Sanhá CLUSSÉ
               
               
                  Εθνικότητα: Γουινέα-Μπισάου
                  Ημ. γένν.: 28 Σεπτεμβρίου 1965
                  Γονείς: Clussé Mutcha και Dalu Imbungue
                  Επίσημο αξίωμα: Αναπληρωτής αρχηγός του Επιτελείου του Ναυτικού
                  Διαβατήριο: SA 0000515
                  Ημ. έκδοσης: 8.12.2003
                  Τόπος έκδοσης: Γουινέα-Μπισάου
                  Ημερομηνία λήξης ισχύος: 29.8.2013
               
               
                  Μέλος της «Στρατιωτικής Διοίκησης», η οποία ανέλαβε την ευθύνη του πραξικοπήματος της 12ης Απριλίου 2012. Στενός συνεργάτης του António Injai. Ο Sanhá Clussé συμμετείχε στην αντιπροσωπεία της «Στρατιωτικής Διοίκησης» που συναντήθηκε με την ECOWAS στο Abidjan στις 26 Απριλίου 2012.
               
            
                  2.
               
               
                  Συνταγματάρχης Cranha DANFÁ
               
               
                  Εθνικότητα: Γουινέα-Μπισάου
                  Ημ. γένν.: 5 Μαρτίου 1957
                  Επίσημο αξίωμα: Αρχηγός επιχειρήσεων του Κοινού Επιτελείου των Ενόπλων Δυνάμεων
                  Διαβατήριο: AAIN29392
                  Ημ. έκδοσης: 29.9.2011
                  Τόπος έκδοσης: Γουινέα-Μπισάου
                  Ημερομηνία λήξης ισχύος: 29.9.2016
               
               
                  Μέλος της «Στρατιωτικής Διοίκησης», η οποία ανέλαβε την ευθύνη του πραξικοπήματος της 12ης Απριλίου 2012. Στενός σύμβουλος του αρχηγού του Επιτελείου των Ενόπλων Δυνάμεων António Injai.
               
            
                  3.
               
               
                  Ταγματάρχης Idrissa DJALÓ
               
               
                  Εθνικότητα: Γουινέα-Μπισάου
                  Ημ. γένν.: 6 Ιανουαρίου 1962
                  Επίσημο αξίωμα: Σύμβουλος πρωτοκόλλου του αρχηγού Επιτελείου των Ενόπλων Δυνάμεων
               
               
                  Σημείο επαφής της «Στρατιωτικής Διοίκησης», η οποία ανέλαβε την ευθύνη του πραξικοπήματος της 12ης Απριλίου 2012 και ένα από τα πιο δραστήρια μέλη της. Ήταν ένας από τους πρώτους αξιωματικούς που παραδέχτηκαν δημόσια ότι ανήκουν στη «Στρατιωτική Διοίκηση», έχοντας υπογράψει ένα από τα πρώτα της ανακοινωθέντα (αριθ. 5, με ημερομηνία 13 Απριλίου 2012). Ο ταγματάρχης Djaló είναι επίσης μέλος της Στρατιωτικής Υπηρεσίας Πληροφοριών.
               
            
                  4.
               
               
                  Αντισυνταγματάρχης Tchipa NA BIDON
               
               
                  Εθνικότητα: Γουινέα-Μπισάου
                  Ημ. γένν.: 28 Μαΐου 1954
                  Γονείς: «Nabidom»
                  Επίσημο αξίωμα: Αρχηγός της Υπηρεσίας Πληροφοριών
                  Διαβατήριο: Διπλωματικό διαβατήριο DA0001564
                  Ημ. έκδοσης: 30.11.2005
                  Τόπος έκδοσης: Γουινέα-Μπισάου
                  Ημερομηνία λήξης ισχύος: 15.5.2011
               
               
                  Μέλος της «Στρατιωτικής Διοίκησης», η οποία ανέλαβε την ευθύνη του πραξικοπήματος της 12ης Απριλίου 2012.
               
            
                  5.
               
               
                  Αντισυνταγματάρχης Tcham NA MAN (άλλως Namam)
               
               
                  Εθνικότητα: Γουινέα-Μπισάου
                  Ημ. γένν.: 27 Φεβρουαρίου 1953
                  Γονείς: Biute Naman και Ndjade Na Noa
                  Επίσημο αξίωμα: Διευθυντής του Στρατιωτικού Νοσοκομείου των Ενόπλων Δυνάμεων
                  Διαβατήριο: SA0002264
                  Ημ. έκδοσης: 24.7.2006
                  Τόπος έκδοσης: Γουινέα-Μπισάου
                  Ημερομηνία λήξης ισχύος: 23.7.2009
               
               
                  Μέλος της «Στρατιωτικής Διοίκησης», η οποία ανέλαβε την ευθύνη του πραξικοπήματος της 12ης Απριλίου 2012. Επίσης μέλος της Ανώτατης Στρατιωτικής Διοίκησης (του ανώτατου οργάνου των ενόπλων δυνάμεων της Γουινέας-Μπισάου).
               
            
                  6.
               
               
                  Αντισυνταγματάρχης Júlio NHATE
               
               
                  Εθνικότητα: Γουινέα-Μπισάου
                  Ημ. γένν.: 28 Σεπτεμβρίου 1965
                  Επίσημο αξίωμα: Διοικητής του Συντάγματος Αλεξιπτωτιστών
               
               
                  Μέλος της «Στρατιωτικής Διοίκησης», η οποία ανέλαβε την ευθύνη του πραξικοπήματος της 12ης Απριλίου 2012. Ο αντισυνταγματάρχης Júlio Nhate, πιστός σύμμαχος του António Injai, έχει την υλική ευθύνη για το πραξικόπημα της 12ης Απριλίου 2012 αφού διηύθυνε τη στρατιωτική επιχείρηση.